พอดีมีอะไรกับแฟนแบบหลั่งในพอผ่านไปวันนึงรู้สึกปวดท้องน้อยเหมือนปวดท้อมเมนค่ะไม่บวดมากจะเป็นอะไรไหมคะ
สวัสดีค่ะ สาเหตุของอาการปวดท้องน้อย แบ่งตามตำแหน่ง ออกเป็น1.บริเวณด้านขวา สาเหตุได้แก่- ไส้ติ่งอักเสบ แต่จะมีอาการปวดมากขึ้นเรื่อยๆ และมีไข้ร่วมด้วย- ลำไส้ส่วนที่อยู่ช่องท้องด้านขวาล่างอักเสบ แต่ก็จะมีคลื่นไส้ อาเจียน ท้องเสียร่วมด้วย- ปีกมดลูกด้านขวาอักเสบ แต่ก็จะมีอาการปวดท้องแบบเรื้อรัง มีตกขาวที่ผิดปกติ- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวา แต่ก็จะมีอาการปวดท้องแบบเรื้อรัง หรือทำให้มีปวดประจำเดือนมาก2. บริเวณด้านซ้ายล่าง สาเหตุได้แก่- ลำไส้ส่วนที่อยู่ช่องท้องด้านซ้ายล่างอักเสบ- ปีกมดลูกด้านซ้ายอักเสบ- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย เป็นต้น3. บริเวณเหนือหัวเหน่า สาเหตุได้แก่- กระเพาะปัสสาวะอักเสบ- มดลูกอักเสบ- ก้อนเนื้องอกมดลูกนอกจากนี้ หากอยู่ในช่วงใกล้ประจำเดือนจะมา ก็อาจเป็นอาการก่อนการมีประจำเดือนมาได้ ทั้งนี้ หากยังไม่มีอาการผิดปกติอื่นๆ โดยเฉพาะมีไข้ และอาการปวดเป็นไม่มาก ก็ให้สังเกตอาการไปก่อน หากอาการปวดเป็นรุนแรงขึ้นเรื่อยๆ หรือมีอาการอื่นๆ เพิ่ม ก็ควรไปพบแพทย์เพื่อตรวจหาสาเหตุและรักษาค่ะ